එමෙන්ම හම්බන්තොට දිස්ත්‍රික්කයේ මහජන රැස්වීම් අද මධ්‍යම රාත්‍රියේ සිට දින 14 ක කාලයකට තාවකාලිකව නවතා දමන බව හිටපු පාර්ලිමේන්තු මන්ත්‍රි නාමල් රාජපක්ෂ හිරු ප්‍රවෘත්ති අංශයට ප්‍රකාශ කළා.දැනට සමගි ජන බලවේගය නියෝජනය කරන එක්සත් ජාතික පක්ෂයේ හිටපු පාර්ලිමේන්තු මන්ත්‍රි ජේ. සී. අලවතුවල කියා සිටියේ මෙම වෛරසය පාලනය කිරිම සඳහා මැතිවරණ කොමිසමෙන් යම් කිසි ප්‍රතිපත්ති මාලාවක් ඉදිරිපත් කළහොත් ඒ අනුව කටයුතු කරන බවයි.කොරෝනා වෛරසය මැඩලීම සඳහා පක්ෂ භේදයකින් තොරව ජාතික වැඩපිළිවෙලක් සඳහා එක්විය යුතු බව ජනතා විමුක්ති පෙරමුණ නිවේදනයක් නිකුත් කරමින් සඳහන් කළා.මේ අතර, මැතිවරණ කොමිසමේ සභාපති මහින්ද දේශප්‍රිය බදුල්ලේ ඊයේ පැවැති උත්සවයකින් අනතුරුව මාධ්‍ය වෙත අදහස් දක්වමින් කියා සිටියේ කොරෝනා රෝගය හේතුවෙන් මැතිවරණය කල් දැමීමේ තීරණයක් නොමැති බවයි.කොරෝනා වෛරසය හේතුවෙන් මතුව ඇති තත්ත්වය සම්බන්ධයෙන් මැතිවරණ කොමිෂන් සභාව සහ සෞඛ්‍ය බලධාරීන් අතර, සාකච්ඡාවක් ද ලබන 16 වැනිදා පැවැත්වෙනවා.